b'\n_START_ARTICLE_\nOlsenbanden og Dynamitt-Harry g\xc3\xa5r amok\n_START_SECTION_\nHandling\n_START_PARAGRAPH_\nN\xc3\xa5r Egon atter en gang slippes ut av botsen, st\xc3\xa5r ikke kompisene Kjell og Benny der, men derimot Dynamitt-Harry som har blitt avholdsmann. Kjell og Benny har f\xc3\xa5tt jobb i en dagligvareforretning, hvor Benny har blitt forlovet med datteren til kj\xc3\xb8pemannen. De er ikke interessert i \xc3\xa5 beg\xc3\xa5 nye lovbrudd, men da Egon \xc3\xa5pner pengeskapet i forretningen og Kjell og Benny f\xc3\xa5r skylda, er alt klart for nytt brekk. Denne gangen dreier det seg om store penger, og de skal stjele fra en annen kjeltring. Men det haster, da politiet er ogs\xc3\xa5 p\xc3\xa5 sporet.'